Як адзначылі актывісты, і ва Ўсеагульнай дэкларацыі правоў чалавека, і ў Канстытуцыі гарантуецца свабода сходаў. “Мы падалі заяўкі на зусім розныя тэмы, — адзначыў прадстаўнік кампаніі Мікіта Красноў. — Вы бачылі, што тут ёсць спартыўныя, ёсць смешныя тэмы, ёсць палітычныя і г.д. Па ўсім гэтым заяўкам была нам дадзена адмова. Мы гэтай акцыяй паказваем, што ў Беларусі не існуе свабоды сходаў. Што няма магчымасцей для грамадзяніна выказваць сваю пазіцыю па любым пытанні.